

**REPUBLIKA HRVATSKA NACRT PRIJEDLOGA**

**ISTARSKA ŽUPANIJA**

**GRAD LABIN**

**Gradsko vijeće**

KLASA:

URBROJ:

Labin, 2019.

Na temelju članka 104. stavka 1. točke 3. i stavka 5. Zakona o komunalnom gospodarstvu (“Narodne novine” broj 68/18, 110/18.) i članka 31. Statuta Grada Labina ("Službene novine Grada Labina" broj 5/19.- pročišćeni tekst), Gradsko vijeće Grada Labina na sjednici \_\_\_\_\_\_ 2019., donijelo je

**ODLUKU**

**o izmjeni i dopuni Odluke o organizaciji, načinu naplate i kontroli parkiranja na javnim**

**parkiralištima Grada Labina**

**Članak 1.**

Članak 21. Odluke o organizaciji, načinu naplate i kontroli parkiranja na javnim parkiralištima Grada Labina mijenja se i sada glasi:

„Pravo na kupnju povlaštene godišnje parkirališne karte koja vrijedi za parkiranje u pojedinoj ulici ili zoni ostvaruju stanari, fizičke ili pravne osobe koje su vlasnici ili korisnici vozila i imaju prebivalište odnosno boravište, sjedište ili koriste poslovni prostor prema slijedećem rasporedu:

-  otvoreno parkiralište u Rapcu, Obala maršala Tita od kućnog broja 29 do križanja sa ŽC 5104 - pravo ostvaruju gore navedeni subjekti s adresom Rabac, Obala maršala Tita (od kućnog broja 1 do 33), Rabac, Ulica Slobode (od kućnog broja 1 do 6, 8, 10 i 12) te Rabac, Rudarska ulica (od kućnog broja 1 do 16)

- otvoreno parkiralište u Rapcu, Ulica Slobode -  pravo ostvaruju gore navedeni subjekti s adresom Rabac, ulica Slobode (od kućnog broja 57 do 77), te Rabac, Kvarnerska ulica (od kućnog broja 1 do 17), ulica Ladonje (od kućnog broja 1 do 8) i ulica Obala maršala Tita (od kućnog broja 35 do 58)

- otvoreno parkiralište u Labinu, Trg labinskih rudara - pravo ostvaruju gore navedeni subjekti s adresom Trg Labinskih rudara (od kućnog broja 1 do 3) i ulica Antona Selana (od kućnog broja 7 do 15)

- zatvoreno parkiralište u Labinu, Stari Grad - pravo ostvaruju gore navedeni subjekti s adresom u ulici Sv. Katarina, Paolo Sfeci, Aldo Negri do kućnog broja 5, Kalić, Učka te Titov trg.

- zatvoreno parkiralište u Rapcu, Girandella - pravo ostvaruju gore navedeni subjekti koji imaju prebivalište odnosno sjedište na području grada Labina.

- zatvoreno parkiralište u Labinu, Starogradska jezgra – pravo ostvaruju subjekti određeni glavom IX. ove Odluke- Uvjeti i način izdavanja odobrenja za korištenje zatvorenog parkirališta s naplatom unutar starogradske jezgre Grada Labina.

Vlasništvo ili korištenje vozila dokazuje se preslikom prometne dozvole ili preslikom ugovora o najmu i korištenju vozila – leasing, rent a car i sličan način korištenja.“

**Članak 2.**

U članku 46. Odluke o organizaciji, načinu naplate i kontroli parkiranja na javnim parkiralištima Grada Labina iza stavka 2. dodaje se stavak 3. koji glasi:

„Ostale fizičke i pravne osobe da bi ostvarile pravo na ulazak na zatvoreno javno parkiralište s naplatom unutar starogradske jezgre- Šetalište San Marco i Fortica na razdoblje od 24 sata, mogu podnijeti zahtjev upravitelju parkirališta. Uz zahtjev za izdavanje odobrenja dužne su priložiti podatak o registarskoj oznaci vozila.“

**Članak 3.**

Ova Odluka stupa na snagu osmi dan od dana objave u “Službenim novinama Grada Labina”.

**PREDSJEDNICA**

Gradskog vijeća

Eni Modrušan

**OBRAZLOŽENJE**

1. **ZAKONSKA OSNOVA ZA DONOŠENJE ODLUKE**

* Statut Grada Labina („Službene novine Grada Labina“ broj 9/09., 9/10. - lektorirani tekst, 8/13., 3/16., 2/18. i 5/19.- pročišćeni tekst)
* Zakon o komunalnom gospodarstvu („Narodne novine“ broj 68/18, 110/18)
* Odluka o organizaciji, načinu naplate i kontroli parkiranja na javnim parkiralištima Grada Labina („Službene novine Grada Labina“ broj 6/19)

1. **OSNOVNA PITANJA KOJA SE UREĐUJU ODLUKOM**

Člankom 24. Zakona o komunalnom gospodarstvu koji je stupio na snagu 04. kolovoza 2018. godine utvrđene su komunalne djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave (u daljnjem tekstu: uslužne komunalne djelatnosti), a među kojima je i usluga parkiranja na uređenim javnim površinama i u javnim garažama. Odredbom članka 25. istog Zakona propisano je da se pod uslugama parkiranja na uređenim javnim površinama i u javnim garažama podrazumijeva upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima.

Člankom 104. stavkom 1. točkom 3. Zakona o komunalnom gospodarstvu propisano je da predstavničko tijelo u svrhu uređenja naselja te uspostave i održavanja komunalnog reda u naselju donosi odluku o komunalnom redu kojom se propisuje između ostalog i uvjete korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila. Stavkom 5. istog članka propisano je da se sadržaj odluke o komunalnom redu iz stavaka 1., 2. i 3. tog članka može propisati i s više odluka.

Predlaže se izmjena članka 21. Odluke radi kvalitetnijeg zahvata zona oko parkirališta kako bi svi stanari koji gravitiraju tim parkiralištima imali priliku kupiti povlaštenu parkirnu kartu.

Predlaže se dopuna članka 46. Odluke kako bi se, pored nabrojanih kategorija unutar glave IX. Odluke kojima je odobren ulazak u zatvoreno javno parkiralište, propisala eventualna mogućnost korištenja zatvorenog parkirališta na razdoblje od 24 sata drugim fizičkim i pravnim osobama. Opći uvjeti isporuke komunalne usluge parkiranja na području Grada Labina se ovom izmjenom i dopunom primjenjuju na sve korisnike usluga parkiranja, a Cjenikom naplate parkiranja će se propisati iznos parkirne karte za korisnike kojima je ovom Odlukom omogućen ulazak u zatvoreno parkiralište. Parkiranjem na javnom parkiralištu, korisnik usluge parkiranja zaključuje ugovor o korištenju parkirališta s naplatom uz korištenje parkirališne karte prihvaćajući Opće uvjete isporuke komunalne usluge parkiranja na području Grada Labina i Cjenik naplate parkiranja na području Grada Labina.

**3.** **FINANCIJSKA SREDSTVA POTREBNA ZA PROVEDBU ODLUKE**

Za provođenje ove Odluke nije potrebno osigurati sredstva u Proračunu.

GRADONAČELNIK

Valter Glavičić, v.r.

Prijedlog izradili:Tijana Celija,v.r.

Dalibor Zupičić,v.r.

Pročelnik: Donald Blašković,v.r.